Flagget til Pakistans folkeparti (PPP)
**Pakistans folkeparti** (**PPP**) (engelsk: **Pakistan Peoples Party**) (urdu: پاکستان پیپلز پارٹی): er et sentrum-venstre-parti i Pakistan som er tilknyttet sosialistinternasjonalen. Lederen av partiet var Benazir Bhutto inntil hennes død i 2007. *Pakistan People's Party Parliamentarians* (PPPP) er et parti stiftet i 2002 av PPP i den hensikt å etterleve valgregler i Pakistan.

Historie
--------

### Dannelse av partiet

Zulfikar Ali Bhutto på statsbesøk i USA i 1974
Etter Bhutto sin avgang fra regjeringen, samlet store menneskemengder seg for å høre på hans taler etter han kom til Lahore 21. juni 1966. Han grep tak i en bølge av sinne og opposisjon mot daværende president Ayub, og Bhutto begynte å reise over hele landet for å komme med politiske taler. I en tale i oktober 1966, proklamerte Bhutto: «*Islam er vår tro, demokrati er vår politikk, sosialisme er vår økonomi. All makt til folket*».

30. november 1967 grunnla Bhutto Pakistan Peoples Party (PPP) i Lahore, og etablerte en sterk base for politisk støtte fra Punjab, Sindh og blant Muhajir-samfunnene. Bhuttos parti ble en del av pro-demokrati bevegelsen, som inkluderte ulike politiske partier fra hele Pakistan. PPP-aktivister arrangerte store demonstrasjoner og streiker i ulike deler av landet, som økte presset på Ayub om å gå av. Bhutto ble arrestert 12. november 1968, noe som økte den politiske uroen. Etter sin løslatelse, var Bhutto med på en konferanse sammenkalt av Ayub i Rawalpindi, men nektet å gå med på at Ayub skulle fortsette som president og den øst-pakistanske politikeren Sheikh Mujibur Rahmans Six point movement for regional autonomi.

### Maktposisjoner

Utdypende artikler: Zulfikar\_Ali\_Bhutto#President\_i\_Pakistan og Zulfikar\_Ali\_Bhutto#Statsminister

Zulfikar Ali Bhutto ble president og hærsjef i Pakistan i 1971, etter at Ayub hadde gitt fra seg makten. Bhutto igangsatte mange endringer, bl.a nasjonaliseringen av industrien, atomvåpenprogrammet, fredsavtale med India og anerkjennelsen av Bangladesh. 10. august 1973 ga Bhutto over posisjonen som president til Fazal Ilahi Chaudhry, og tok selv posisjonen som statsminister i stedet.

### Militærkupp og henrettelse

5. juli 1977 ble så Bhutto og regjeringen arrestert av soldater lojale til General Zia på hans ordre. Etter rettssaker ble Zulfikar Ali Bhutto dømt til døden og henrettet ved henging 4. april 1979.

### Mordet på Benazir Bhutto

Etter mordet på Benazir Bhutto 27. desember 2007 ble Bilawal Bhutto Zardari utnevnt til leder i Pakistan Peoples Party 30. desember 2007. Hans far, Asif Ali Zardari, ble først utpekt som leder i henhold til ønskene i hans mors Benazir Bhuttos testamente mens hans far ville ikke ha vervet og pekte ut Bilawal, og tok seg vervet som nestleder. Zardari hadde i utgangspunktet ikke noe ønske om bli partileder. «*Demokrati er den beste hevnen*» proklamerte Bilawal da han aksepterte valget som ny partileder. Zardari vil fortsette sine studier ved Christ Church før han returnerer for å lede partiet på fulltid.

### Kritikk mot utnevnelsen

Overhodet i Bhutto-klanen, Mumtaz Bhutto, kritiserte utnevnelsen av Zardari som partileder, og mente han ikke var en «*ekte*» Bhutto og at Zardari «*ikke ofret noe for partiet*». Mumtaz Bhutto uttalte også at lederskapet enten burde gått til Benazirs søster Sana, eller Fatima, Benazirs niese og datter av Benazirs bror Murtaza».

### Koalisjonsregjering (2008 - )

De to største partiene Pakistans folkeparti og Pakistan Muslim League (N) ble etter møter mellom Asif Ali Zardari og Nawaz Sharif 21. februar enige om en felles plattform for å danne en ny regjering sammen. PPP og Pakistan Muslim League (N) signerte så 9. mars en avtale som bestemte sammensetningen av en koalisjonsregjering, der PPP får statsministeren. Partiene ba også president Pervez Musharraf om å kalle inn til møte i nasjonalforsamlingen.

Yousaf Raza Gillani ble nominert av PPP, med støtte fra koalisjonspartnerne Pakistan Muslim League (N), Awami National Party, Jamiat Ulema-e-Islam (F) og Muttahida Qaumi Movement 22. mars 2008. Pakistans nasjonalforsamling valgte han til ny statsminister 24. mars med overveldende flertall.

Formenn
-------

1. Zulfikar Ali Bhutto (1967–1979)
2. Nusrat Bhutto (1979–1983)
3. Benazir Bhutto (1983–2007)
4. Bilawal Bhutto Zardari og Asif Ali Zardari (2007–)

Referanser
----------

1. ↑  US Country Studies. «Yahya Khan and Bangladesh» (PHP). Besøkt 7. november 2006.
2. 1 2  US Country Studies. «Zulfikar Ali Bhutto» (PHP). Besøkt 7. november 2006.
3. ↑  «Bhutto's Son Given Top Party Job». Sky News. Arkivert fra originalen 28. juni 2009. Besøkt 30. desember 2007.
4. ↑  «Bhutto's son, husband to be co-leaders of party». Reuters. Besøkt 30. desember 2007.
5. ↑  Bhuttos sønn (19) vil ikke lede partiet Dagbladet 30. desember 2007
6. ↑  Demokrati er den beste hevnen VG 30. desember 2007
7. ↑  «Key party role for Bhutto's son». The Press Association. 30. desember 2007. Arkivert fra originalen 2. januar 2008. Besøkt 30. desember 2007.  «Arkivert kopi». Arkivert fra originalen 2. januar 2008. Besøkt 2. januar 2008.
8. ↑  The Guardian: Family rivalries surface to tear at Benazir's legacy, presentert 2. januar 2008
9. ↑  The Independent: Bhutto succession will split the party, says tribe leader Arkivert 2. januar 2008 hos Wayback Machine. presentert 2. januar 2008
10. ↑  VG: Pakistanske opposisjonspartier enige om regjering, 21. februar 2008
11. ↑  Aftenposten: Koalisjonsavtale signert i Pakistan, 9. mars 2008
12. ↑  BBC News: PPP names choice for Pakistani PM, 22. mars 2008
13. ↑  VG: Bhutto-medarbeider blir statsminister i Pakistan, 24. mars 2008

Eksterne lenker
---------------

* (en) Offisielt nettsted Rediger på Wikidata

* (en) Pakistan Peoples Party – kategori av bilder, video eller lyd på Commons Rediger på Wikidata

* (en) Pakistan Peoples Party – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF **·** LCCN **·** ISNI **·** SUDOC
 |